ครม.อนุมัติวงเงิน3.25แสนล้านฟื้นผู้ประกอบการ
ครม.อนุมัติวงเงิน 3.25 แสนล้านบาท เยียวยาผู้ประกอบการได้รับผลกระทบน้ำท่วมตั้งแต่รายใหญ่ถึงรายย่อย
25 ต.ค. 2554

ครม.อนุมัติวงเงิน 3.25 แสนล้านบาท เยียวยาผู้ประกอบการได้รับผลกระทบน้ำท่วมตั้งแต่รายใหญ่ถึงรายย่อย
นายธีระชัย ภูวนาทนรานุบาล  รมว.คลัง แถลงภายหลังการประชุมคณะรัฐมนตรี(ครม.) ว่า ที่ประชุมครม.มีมติอนุมัติมาตรการทางการเงินเพื่อเยียวยาผลกระทบจากอุทกภัยวงเงิน 3.25 แสนล้านบาท ( สามแสนสองหมื่นห้าพันล้านบาท)  แบ่งมาตรการ เป็น 3 กลุ่ม  คือ กลุ่มผู้ประกอบการรายใหญ่ วงเงิน 6 หมื่นห้าพันล้านบาท  2. กลุ่มผู้ประกอบการขนาดกลางและย่อม วงเงิน 1 แสนเจ็ดหมื่นล้านบาท  และกลุ่มผู้ประกอบการรายจิ๋ว รวมถึงชาวบ้าน วงเงิน 9 หมื่นล้านบาท
ทั้งนี้กลุ่มแรกรวมถึงนักลงทุนต่างประเทศด้วย  โดยจุดแรกช่วยเหลือเรื่องการผลิตในนิคมอุตสาหกรรม  เขตอุตสาหกรรมบางเขต ซึ่งในระยะใกล้จำเป็นต้องเร่งรัดสร้างเขื่อนอุทกภัย เป็นมาตรการเร่งรีบดำเนินการโดยเร็ว  เพื่อให้ทันฤดูฝนปีหน้า  ขณะเดียวกัน จะจัดสินเชื่อป้องกันอุทกภัย 1 หมื่นห้าพันล้านบาท อัตราดอกเบี้ยต่ำกู้ผ่านธนาคารออมสินเพื่อปัองกันปัญหาอุทกภัยในอนาคต
สำหรับสินเชื่อให้ธุรกิจต่อเนื่องกับต่างชาติได้เจรจากับธนาคารความร่วมือญี่ปุ่นหรือเจบิค ยินดีช่วยเหลือนำเงินมาฝากธนาคารพาณิชย์ในไทย เพื่อให้สินเชื่อประสบภัย ห้าหมื่นล้านบาท  การช่วยเหลือไม่จำกัดผู้ประกอบการชาติญี่ปุ่นแต่คลอบคลุมผู้ประกอบการไทยเกี่ยวเนื่องกับชาติญี่ปุ่นด้วย เช่นการซื้อวัสดุ อุปกรณ์ ชิ้นส่วนจากญี่ปุ่น
นอกจากนี่นักลงทุนต่างประเทศขนาดใหญ่เมื่อให้สินเชื่อแล้ว จะพิจารณาขยายสิทธิประโยชน์ ซึ่งบีโอไอจะนำไปพิจารณาต่อไป   โดยจะอำนวยความสะดวกวีซ่าทำงานในไทยให้ผู้เชี่ยวชาญเดินทางมาฟื้นฟูโรงงานในไทยโดยเร็ว